Porto Buffalo: 1/4/2013
Να καλύψουν αρχαιοελληνικά αγάλματα πήγαν οι αρχές του Κατάρ.
Τα αγάλματα περιλαμβάνονταν στην έκθεση «Ολυμπιακοί Αγώνες: Παρελθόν – Παρόν» στη Ντόχα.
Με μαύρα διαφανή πέπλα θέλησαν να καλύψουν έναν γυμνό Κούρο του 6ου αιώνα π.Χ. και έναν γυμνό αθλητή, ρωμαϊκό αντίγραφο έργου κλασικών χρόνων, οι αρχές στο Κατάρ.
Τα δύο αρχαιοελληνικά γυμνά αγάλματα περιλαμβάνονται στην έκθεση «Ολυμπιακοί Αγώνες: Παρελθόν - Παρόν», που εγκαινιάστηκε στη Ντόχα στις 28 Μαρτίου από τον αναπληρωτή υπουργό Πολιτισμού, Κώστα Τζαβάρα.
Όταν η ελληνική αποστολή, με επικεφαλής τον Ελληνα αναπληρωτή υπουργό, πληροφορήθηκε τις προθέσεις των οργανωτών, προσπάθησε να τους μεταπείσει.
Αυτό δεν κατέστη δυνατόν και ο κ. Τζαβάρας, έκπληκτος από την απαίτησή τους να εκθέσουν τα γλυπτά σκεπασμένα με πέπλα για να μη φαίνονται τα γεννητικά τους όργανα, αποφάσισε να μην εκτεθούν και να επιστρέψουν στην Αθήνα.
Από την περασμένη εβδομάδα, και συγκεκριμένα από τις 19 του μηνός, έχουν επιστραφεί στο Εθνικό Αρχαιολογικό Μουσείο.
"Η κυρία και ο μονόκερος"
H διάσημη ταπισερί "Η κυρία και ο μονόκερος" ("La dame à la licorne") του 15ου αιώνα που εκτίθεται στο Μουσείο του Cluny ετοιμάζεται να ταξιδέψει για την Ιαπωνία όπου και θα φιλοξενηθεί στο National Art Center του Τόκυο για δύο μήνες σε αντάλλαγμα χορηγίας ιαπωνικής εταιρείας για τη βελτίωση των συνθηκών έκθεσής της στη Γαλλία.
Πρόκειται για μια αλληγορία που αναπτύσσεται στην ουσία σε έξι ταπισερί και αναφέρεται στις αισθήσεις: αφή, γεύση, όσφρηση, ακοή, όραση. Η έκτη ταπισερί στην οποία υπάρχει και η επιγραφή «À mon seul désir » (βλ. φωτό) είναι δύσκολο να ερμηνευτεί.
Για όσους από μας, αυτό το Σαββατοκύριακο, πρέπει να ισορροπήσουν ανάμεσα στην καινοτομία και στις "μετα - γνωστικές δεξιότητες".
Πηγή:http://news.kathimerini.gr/4dcgi/_w_articles_columns_2_07/04/2013_516445
http://news.kathimerini.gr/4dcgi/_w_articles_columns_2_07/04/2013_516445
"Ζωή και θάνατος στην Πομπηία και στο Eρκολάνο" Έκθεση μέχρι τις 29 Σεπτεμβρίου στο Βritish Museum με τίτλο "Life and death in Pompeii and Herculaneum".
Aπεβίωσε ο Raymond Boudon
Ο Raymon Boudon στο γραφείο του στο Παρίσι το 2001
O κοινωνιολόγος Raymond Boudon, ένα από τα μεγαλύτερα ονόματα της κοινωνιολογίας του β΄μισού του 20ου αι. απεβίωσε την περασμένη Τετάρτη σε ηλικία 79 ετών. Ήταν επίτιμος καθηγητής του Πανεπιστημίου Paris-Sorbonne και μέλος της Académie des sciences morales et politique, της Αcademia europaea, της British Academy, της Société royale του Καναδά και της American Academy of Arts and Sciences. Υπήρξε εισηγητής του μεθοδολογικού ατομικισμού στη Γαλλία και χαρακτηρίστηκε ως αντι - Βourdieu.
Οι "πενθούντες" τον Ιωάννη Β' τον Ατρόμητο στο Μουσείο του Cluny
Tριανταεννιά αλαβάστρινες φιγούρες πενθούντων για τον θάνατο του Ιωάννη Β΄της Βουργουνδίας, του επονομαζόμενου Ιωάννη του Ισχυρού στα ελληνικά ( του Ατρόμητου στα γαλλικά) ( 1371-1419) εκτίθενται στο Μουσείο του Cluny (Παρίσι) μέχρι τις 3 Ιουνίου 2013.
Οι "πενθούντες" κοσμούν τον τάφο του Ιωάννη Β΄της Βουργουνδίας και της γυναίκας του (Μουσείο Καλών Τεχνών της Dijon).
Πηγή:http://www.francetv.fr/culturebox/la-procession-des-pleurants-de-jean-sans-peur-au-musee-de-cluny-de-paris-132963
Δείτε σχετικές φωτογραφίες εδώ
Να καλύψουν αρχαιοελληνικά αγάλματα πήγαν οι αρχές...
Για όσους από μας, αυτό το Σαββατοκύριακο, πρέπει...
"Ζωή και θάνατος στην Πομπηία και στο Eρκολάνο"
Οι "πενθούντες" τον Ιωάννη Β' τον Ατρόμητο στο Μ...